થોડાં વરસ પહેલાં એક વાલી બીજા વાલીને પૂછતા, તમારો દીકરો (કે દીકરી) કઈ કોલેજમાં ભણવા જાય છે? હવે સત્યના આગ્રહી વાલી પૂછે છે, તમારો દીકરો (કે દીકરી) કઈ કોલેજમાં જાય છે?કોલેજમાં જવું એટલે ભણવા જવું એવું સમીકરણ હવે જૂનું થઈ ગયું છે. ખરેખર તો કોલેજમાં જવુંનો અર્થ ભણવા, સિવાય ઘણાંઘણાં માટે જવું એવો થાય છે, આ ઘણાંઘણાંમાં શેનોશેનો સમાવેશ થાય છે તે કોલેજનો વિસ્તાર, કોલેજની સંખ્યા, પ્રિન્સિપાલની ઉદારતા અને અધ્યાપકોની સહનશક્તિ અને વિદ્યાર્થીઓની હિંમત અને સાહસિકતા પર આધાર રાખે છે.